internet vaartha 161 Views
ఎన్‌టిపిసి ఎగ్జిక్యూటివ్‌ డైరెక్టర్‌గా ఫడ్నవిస్‌
హైదరాబాద్‌ : ప్రభుత్వరంగవిద్యుత్‌ ఉత్పత్తి దిగ్గజం ఎన్‌టిపిసి ప్రాంతీయ ఎగ్జిక్యూటివ్‌ డైరెక్టర్‌గా విబి ఫడ్నవిస్‌ బాధ్యత లు స్వీకరించారు. అంతకుముందు ఫడ్నవిస్‌ ఎన్‌టిపిసి సిపత్‌ కేం ద్రం ఎగ్జిక్యూటివ్‌ డైరెక్టర్‌గా పనిచేశారు. మెకానికల్‌ ఇంజినీరింగ్‌లో ఇండోర్‌లోని దేవీ అహిల్య విశ్వవిద్యాలయం నుంచి ఇంజినీరింగ్‌ పట్టభద్రులైన తర్వాత ఐఐటి న్యూఢిల్లీనుంచి థర్మల్‌ ఇంజినీరింగ్‌లో ఎంటెక్‌ పూర్తిచేశారు.1979లో ఇంజనీరింగ్‌ ఎగ్జిక్యూటివ్‌ట్రైనీగా ఎన్‌టిపిసిలో చేరిన ఫడ్నవిస్‌ వివిధ రంగాల్లో అపార అనుభవం గడించారు. గ్యాస్‌ఆధారితయూనిట్లు, ప్రాజెక్టుమేనేజ్‌హెంట్‌, థర్మల్‌ పవర్‌ప్లాంట్స్‌, సూపర్‌ క్రిటికల్‌ యూనిట్లలో కూడా సమర్ధమైన సేవలందించారు. మూడున్నర దశాబ్దాల అనుభవం ఉన్న ఫడ్నవిస్‌ ఎన్‌టిపిసిలో అనేక కీలక పదవుల్లో కొనసాగారు. ఉత్తరప్రదేశ్‌లోని గ్యాస్‌ ఆధారిత యూనిట్‌ ఔరయాకు హెడ్‌గా పనిచేసారు. ఒరిస్సాలోని తాల్చర్‌ సూపర్‌ థర్మల్‌పవర్‌స్టేషన్‌, ఛత్తీస్‌గఢ్‌లోని సిపత్‌ సూపర్‌ థర్మల్‌ పవర్‌ స్టేషన్‌లలో పనిచేశారు. అడ్వాన్స్‌ మేనేజ్‌మెంట్‌ శిక్షణ పొందిన ఫడ్నవిస్‌ భారత్‌లోని అనేక ప్రీమియర్‌ విద్యాసంస్థలకు శిక్షణా తరగతుల్లో పాల్గొన్నారు వీటిలో హైదరాబాద్‌లోని ఆస్కీ ఉంది.